CELEX: 62010CA0348
Language: el
Date: 2011-11-10 00:00:00
Title: Υπόθεση C-348/10: Απόφαση του Δικαστηρίου (δεύτερο τμήμα) της 10ης Νοεμβρίου 2011 [αίτηση του Augstākās Tiesas Senāts (Λεττονία) για την έκδοση προδικαστικής αποφάσεως] — Norma-A SIA, Dekom SIA κατά Latgales plānošanas reģions, που υποκαταστάθηκε στα δικαιώματα του Ludzas novada dome (Δημόσιες συμβάσεις — Οδηγία 2004/17/ΕΚ — Άρθρο 1, παράγραφος 3, στοιχείο β' — Οδηγία 92/13/ΕΟΚ — Άρθρο 2δ, παράγραφος 1, στοιχείο β' — Έννοια της «συμβάσεως παραχωρήσεως υπηρεσιών» — Παροχή υπηρεσιών δημοσίων μεταφορών με λεωφορεία — Δικαίωμα εκμεταλλεύσεως της υπηρεσίας και καταβολή στον φορέα παροχής της υπηρεσίας αυτής οικονομικής αντιστάθμισης για τις ζημίες — Περιορισμός του συνδεόμενου με την εκμετάλλευση κινδύνου κατά τα προβλεπόμενα στην εθνική νομοθεσία και στη σύμβαση — Διαδικασίες προσφυγής στον τομέα της σύναψης δημοσίων συμβάσεων — Άμεση εφαρμογή του άρθρου 2δ, παράγραφος 1, στοιχείο β', της οδηγίας 92/13/ΕΟΚ στις συμβάσεις που συνάφθηκαν πριν την εκπνοή της προθεσμίας μεταφοράς της οδηγίας 2007/66/ΕΚ)

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/13
            
         
      Απόφαση του Δικαστηρίου (δεύτερο τμήμα) της 10ης Νοεμβρίου 2011 [αίτηση του Augstākās Tiesas Senāts (Λεττονία) για την έκδοση προδικαστικής αποφάσεως] — Norma-A SIA, Dekom SIA κατά Latgales plānošanas reģions, που υποκαταστάθηκε στα δικαιώματα του Ludzas novada dome
      (Υπόθεση C-348/10) (1)
      
      (Δημόσιες συμβάσεις - Οδηγία 2004/17/ΕΚ - Άρθρο 1, παράγραφος 3, στοιχείο β' - Οδηγία 92/13/ΕΟΚ - Άρθρο 2δ, παράγραφος 1, στοιχείο β' - Έννοια της «συμβάσεως παραχωρήσεως υπηρεσιών» - Παροχή υπηρεσιών δημοσίων μεταφορών με λεωφορεία - Δικαίωμα εκμεταλλεύσεως της υπηρεσίας και καταβολή στον φορέα παροχής της υπηρεσίας αυτής οικονομικής αντιστάθμισης για τις ζημίες - Περιορισμός του συνδεόμενου με την εκμετάλλευση κινδύνου κατά τα προβλεπόμενα στην εθνική νομοθεσία και στη σύμβαση - Διαδικασίες προσφυγής στον τομέα της σύναψης δημοσίων συμβάσεων - Άμεση εφαρμογή του άρθρου 2δ, παράγραφος 1, στοιχείο β', της οδηγίας 92/13/ΕΟΚ στις συμβάσεις που συνάφθηκαν πριν την εκπνοή της προθεσμίας μεταφοράς της οδηγίας 2007/66/ΕΚ)
      (2012/C 25/20)
      Γλώσσα διαδικασίας: η λεττονική
      
         Αιτούν δικαστήριο
      
      Augstākās Tiesas Senāts
      
         Διάδικοι στην υπόθεση της κύριας δίκης
      
      Norma-A SIA, Dekom SIA
      
         κατά
      
      Latgales plānošanas reģions, που υποκαταστάθηκε στα δικαιώματα του Ludzas novada dome
      
         Αντικείμενο
      
      Αίτηση εκδόσεως προδικαστικής αποφάσεως — Augstākās tiesas Senāts — Ερμηνεία του άρθρου 1, παράγραφος 3, στοιχείο β', της οδηγίας 2004/17/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των ταχυδρομικών υπηρεσιών (ΕΕ L 134, σ. 1) και του άρθρου 2δ, παράγραφος 1, στοιχείο β', της οδηγίας 92/13/ΕΟΚ του Συμβουλίου, της 25ης Φεβρουαρίου 1992, για το συντονισμό των νομοθετικών, κανονιστικών και διοικητικών διατάξεων σχετικά με την εφαρμογή των κοινοτικών κανόνων στις διαδικασίες σύναψης των συμβάσεων φορέων οι οποίοι λειτουργούν στους τομείς του ύδατος, της ενέργειας, των μεταφορών και των τηλεπικοινωνιών (ΕΕ L 76, σ. 14), όπως τροποποιήθηκε με την οδηγία 2007/66/ΕΚ του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2007, για την τροποποίηση των οδηγιών 89/665/ΕΟΚ και 92/13/ΕΟΚ του Συμβουλίου όσον αφορά τη βελτίωση της αποτελεσματικότητας των διαδικασιών προσφυγής στον τομέα της σύναψης δημόσιων συμβάσεων (ΕΕ L 335, σ. 31) — Έννοια του όρου «παραχώρηση υπηρεσιών» — Σύμβαση που προβλέπει την παροχή υπηρεσιών δημόσιων μεταφορών με λεωφορεία και η οποία ορίζει ότι η αντιπαροχή συνίσταται τόσο στο δικαίωμα εκμετάλλευσης της υπηρεσίας όσο και στην καταβολή από την αναθέτουσα αρχή στον πάροχο των υπηρεσιών οικονομικής αντιστάθμισης για τις ζημίες που συνεπάγεται η εκμετάλλευση αυτή, ενώ ο επιχειρηματικός κίνδυνος που συνδέεται με την εκμετάλλευση των υπηρεσιών αυτών είναι περιορισμένος, σύμφωνα με την εθνική νομοθεσία και την εν λόγω σύμβαση — Διαδικασίες άσκησης προσφυγής σχετικά με τη σύναψη δημοσίων συμβάσεων — Αίτηση ακυρώσεως της σύμβασης παραχώρησης — Ζήτημα κατά πόσον το άρθρο 2δ, παράγραφος 1, στοιχείο β', της οδηγίας 92/13/ΕΟΚ έχει άμεση εφαρμογή στη Λεττονία επί των δημόσιων συμβάσεων που συνάφθηκαν πριν εκπνεύσει η προθεσμία μεταφοράς της οδηγίας 2007/66/ΕΚ στο εσωτερικό δίκαιο
      
         Διατακτικό
      
      
                  1)
               
               
                  Ο οδηγία 2004/17/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των ταχυδρομικών υπηρεσιών, έχει την έννοια ότι συνιστά δημόσια «σύμβαση υπηρεσιών» κατά την έννοια του άρθρου 1, παράγραφος 2, στοιχείο δ', της οδηγίας αυτής μια σύμβαση στο πλαίσιο της οποίας ο ανάδοχος, δυνάμει των διατάξεων δημοσίου δικαίου και των συμβατικών όρων που διέπουν την παροχή των υπηρεσιών αυτών, δεν αναλαμβάνει σημαντικό τμήμα του κινδύνου που φέρει η αναθέτουσα αρχή. Στο εθνικό δικαστήριο απόκειται να εκτιμήσει αν η επίμαχη στην κύρια δίκη πράξη πρέπει να χαρακτηριστεί ως σύμβαση παραχώρησης υπηρεσιών ή δημόσια σύμβαση υπηρεσιών λαμβάνοντας υπόψη όλα τα γνωρίσματα της εν λόγω πράξεως.
               
            
                  2)
               
               
                  Το άρθρο 2δ, παράγραφος 1, στοιχείο β', της οδηγίας 92/13/ΕΟΚ του Συμβουλίου, της 25ης Φεβρουαρίου 1992, για τον συντονισμό των νομοθετικών, κανονιστικών και διοικητικών διατάξεων σχετικά με την εφαρμογή των κοινοτικών κανόνων στις διαδικασίες σύναψης των συμβάσεων φορέων οι οποίοι λειτουργούν στους τομείς του ύδατος, της ενέργειας, των μεταφορών και των τηλεπικοινωνιών, όπως τροποποιήθηκε με την οδηγία 2007/66/ΕΚ του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2007, δεν έχει εφαρμογή σε δημόσιες συμβάσεις οι οποίες συνάφθηκαν πριν την εκπνοή της προθεσμίας μεταφοράς της οδηγίας 2007/66.
               
            
         (1)  ΕΕ C 246 της 11.9.2010.